  Майя Бывальцева Удмуртиын но мукет улосвылъёсын но кунъёсын улӥсьёс удмурт кылын книга лыдӟонъя челленӝ борды итӥськыны быгато. Сыӵе ужрадэз пыриськыны ӧтёнэн «ВКонтакте»  вазиськиз Москваын улӥсь удмурт азьветлӥсь Артём Малых. Улӥ-улӥ но валай, пӧртэм челленӝъёс пӧлын удмуртэз уг тырмы шуыса. Озьыен, удмурт марафон ялэм потэ. Малпасько, удмурт литературалы сое сӥзим ке, шонер луысал. <…> Тани выль асӧтён мытӥсько: 3 удмурт книга лыдӟоно но со сярысь удмурт сямен ас малпандэс шараяно. Лыдӟонэн оштолэзёзь вуттоно Артём Малых, удмурт книга лыдӟон ужрадэз кичӧлтӥсь Кызьы вераз Артём Малых ивортодэтъя «Удмуртия» агентстволы, туннэ нуналлы 14 адями ужрадэ пыриськыны дась луэмзэ зэматӥз. Ӧтемъёс тросгес, угось котькудӥз аслаз вотэсбамез пыр эшшо 3-5 эшъёсызлы аспӧртэм эстафетаез сётыны кулэ. Эшшо тросгес калык ӧтемын, но тросэз мылкыдзэ шараямтэ - ӧйтӧд, оло, пыриськозы, оло, шып пукозы. Пусйыны кулэ, вань 3 адями, кудзэ пӧртэм адямиос кык-куинь пол пусйизы-ӧтизы, озьыен, соосты лыдӟиськись, удмурт литератураез гажась адямиос чотын возё - Лукерья Шихова, Люба Сергеева, Лидия Осипова (Муско) Артём Малых, удмурт книга лыдӟон ужрадэз кичӧлтӥсь Кинлэн мылкыдыз вань та челленӝе пыриськыны, ӧтёнэз возьмаса пуконо ӧвӧл, итӥськоно, пусъе Артём Малых. Озьы ик солэн верамезъя, быръем книгаос пуштроссыя но, портэм арзыя но пӧртэм луыны быгато – азьвыл аръёсы лыдӟись доры вуэм удмурт литератураысь классика но, туала вакытэ потэм чеберлыко произведениос но, научно-популярной изданиос но. Куронэз одӥг – соос удмурт кылын гожтэмын луыны кулэ.  Тегъёс: Мерлык Лулчеберет Литература Удмуртия удмуртъёс удмурткыл  